喺野外，一隻動物需要記住（例如）邊啲地方有嘢食、邊啲地方係獵食者成日去嘅、仲有係打前見過嘅同類當中邊啲信得過邊啲出賣過自己... 等等嘅資訊－記憶對動物（包括人）嘅體驗嚟講至關重要，記憶功能令一隻動物曉由接收到嘅資訊當中揀一部份儲起，並且喺要用嗰陣將呢啲資訊提取返出嚟用，而喺人當中，記憶仲係人際關係、語言學習同埋人格同一性嘅根本。